open-index/open-wikipedia-markdown huggingface dataset:
ซอนนี่ จิ๊จ๊ะจะเป็นดาว

**ซอนนี่ จิ๊จ๊ะจะเป็นดาว** () เป็นรายการละครชุดคอมมาดี้ทางโทรทัศน์จากอเมริกา ถูกสร้างโดย Steve Marmel โดยเนื้อเรื่องเกี่ยวกับ ประสบการณ์
และชีวิตของเด็กผู้หญิงคนหนึ่ง ที่ชื่อว่า "ซอนนี่ มอนโร" ที่ได้เลือกเข้ามาแสดง ซีรีส์เรื่อง So Random ในฮอลิวู๊ด และระหว่างที่เธออยู่ฮอลิวู๊ดนั้น ก็เกิดเรื่องขึ้นมากมาย , ซอนนี่จิ๊จ๊ะจะเป็นดาว
ถูกฉายครั้งแรกทางโทรทัศน์เคเบิล ช่อง ดิสนี่ชาแนลในประเทสอเมริกา ในวันที่ 8 กุมภาพันธ์ 2552 และถูกนำมาฉายใน ช่องของดิสนี่ชาแนลเอเชียนในปลายเดือน 2552 ที่ประเทศไทย สามารถ
รับชมได้ที่ True Visions ช่อง 76 และเรื่องนี้ กำลังถ่ายทำภาพต่อใน ฤดูการที่ 2 ในเดือน พฤศจิกายน 2552 และซีรีส์เรื่องนี้ยังเป็นเรื่องแรก ของ ดิสนี่ชาแนล ที่แพร่ภาพออกมาแบบ ไฮ เดฟิเนชั่น ปัจจุบัน ซีซั่นสองได้ออกอากาศในหลายๆประเทศแล้ว
และยังเป็นซิทคอมที่โด่งดัง เป็นที่ชื่นชอบของใครหลายๆคน

## การสร้าง
แต่เดิม ชื่อหลังของตัวละครหลักคือ "มอลลี่ มอนโร" และชื่อเรื่องนี้แต่เดิม ถูกตั้งว่า  "ยินดีต้อนรับสู่ มอลลี่วู๊ด (Welcome to Mollywood) " และเขาก็เปลี่ยนชื่อของเธอเป็น "ฮฺอลี่ มอนโร" เพื่อให้เข้ากับ ชื่อเรื่องใหม่ที่ตั้งอีกครั้ง คือ "ยินดี้ต้อนรับสู่ ฮอลิวู๊ด (Welcome to Holliwood) (ที่ใส่ I แทน Y เพราะกันละเมิดลิขสิทธิ์) แต่สุดท้าย ทางโปรดิ๊วเซอร์ ก็เปลี่ยนชื่อตัวละครหลักอีกครั้งให้เป็น "ซอนนี่ มอนโร" 
และสรุปตั้งชื่อเรื่องให้เป็น "ซอนนี่ จิ๊จีะ จะเป็นดาว (Sonny with a chance)"

### การเปิดรายการ
เพลงเปิดรายการ 'ซอนนี่ จิ๊จ๊ะจะเป็นดาว'' คือ "So Far So great" แต่งโดย Jeanne Lurie และ  [Chen Neenan]] ร้องโดย Demi Lovato โดยเพลงนี้ ถุกผลิต
โดย Hollywood Records และยังถูกรวมอยู่ในอัลบั้มล่าสุดของ Demi Lovato คืออัลบั้ม Here we go again ทีพึ่งมาในปี 2552 นี้ โดยเพลงธีมเป็นเพลงแนว ป๊อบ ร๊อค 

## นักแสดง
### นักแสดงหลัก
* Demi Lovato เป็น Sonny Munroe
* Tiffany Thornton เป็น Tawni Hart
* Sterling Knight เป็น Chad Dylan Cooper
* Jason Earles เป็น Jackson Stewart
* Brandon Mychal Smith เป็น Nico Harris
* Doug Brochu  เป็น Grady Mitchell 
* Allisyn Ashley Arm เป็น Zora Lancaster 

### แขกรับเชิญ
* Selena Gomez เล่นเป็นตัวเธอเอง ในตอน "Battle of the Networks' Stars"
* Kelly Blatz  เล่นเป็น James Conroy ในตอน "Sonny with a Chance of Dating"
* Eric Toms เล่นเป็น Gilroy Smith ในตอน "Sonny: So Far"

### เพลงประกอบซีรีส์
* So Fast So Great - Demi Lovato(Open Theme) 
* Stop SPS - นักแสดง Sonny with a chance 
* Me,My Self & Time - Demi Lovato

## ตอน

## วันออกอากาศแต่ละประเทศ

## อ้างอิง

## แหล่งข้อมูลอื่น

หมวดหมู่:รายการโทรทัศน์ภาษาอังกฤษ
หมวดหมู่:ภาพยนตร์ชุดทางโทรทัศน์อเมริกัน
หมวดหมู่:รายการโทรทัศน์ช่องดิสนีย์แชนแนล
ชาโดว์ไกส์

**ชาโดว์ไกส์** (; ) เป็นตัวละครตัวพิเศษที่ปรากฏในเกมสตรีทไฟท์เตอร์ ภาค EX 2 ซึ่งเป็นตัวละครที่ได้แรงดลบันดาลใจจากตัวละครของโชทาโร่ อิชิโนะโมะริซึ่งเป็นนักเขียนมังงะแนวโทคุซัทสึที่มีชื่อเสียงของญี่ปุ่น โดยดัดแปลงมาจากชื่อตัวละคร อะพอลโลไกส์ เช่นเดียวกับ คิว (ดัดแปลงมาจาก หุ่นยนต์นักสืบ K), กิลล์ (ดีไซน์สีแดง-น้ำเงินครึ่งซีกแบบ คิไคเดอร์) และสคัลโลมาเนีย (ดัดแปลงมาจาก สคัลแมน)

## ประวัติตามท้องเรื่อง
ครั้งหนึ่ง **ชาโดว์ไกส์** เคยเป็นมนุษย์ปกติที่ใช้ชีวิตอยู่ภายใต้ระบอบเผด็จการที่รุนแรง เขาได้สูญเสียภรรยาและลูกสาวของเขาเนื่องจากถูกรัฐบาลกดขี่ข่มเหง ซึ่งเหตุการณ์การลอบสังหารจัดได้ว่าค่อนข้างคลุมเครือ จากความแค้นที่สุมอกรวมทั้งจากการโดนดูถูกเหยียดหยาม ชาโดว์ไกส์จึงตัดสินใจออกไปหาคนรับผิดชอบถึงเหตุการณ์ดังกล่าว ด้วยเครื่องแต่งกายที่มีรูปแบบพิเศษของไซเบอร์เนติกเสริมพลัง นอกจากนี้ ชาโดว์ไกส์ ยังเป็นคู่ต่อสู้รายสำคัญของสคัลโลมาเนียในสตรีทไฟท์เตอร์ EX 2 ซึ่งมีรูปแบบการต่อสู้เหมือนกันหลายอย่าง รวมไปจนถึงรูปแบบท่าไม้ตายแบบต่างๆและสามารถสร้างม่านพลังเพื่อป้องกันตนเองได้ รวมทั้งชาโดว์ไกส์ยังมีความเกี่ยวข้องบางอย่างกับชารอนอีกเช่นกัน

## ข้อมูลจำเพาะ
* **ชื่อ** : ชาโดว์ไกส์ (Shadowgeist)
* **สัญชาติ** : 22px|border|Pays inconnu ไม่ทราบแน่ชัด
* **ส่วนสูง** : ไม่ทราบแน่ชัด
* **น้ำหนัก** : ไม่ทราบแน่ชัด

## อ้างอิง

* นิตยสารเกมแม็กออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "ชาโดว์ไกส์" 
* บริษัทแคปคอมผู้ผลิตเกมสตรีทไฟท์เตอร์ 

หมวดหมู่:ตัวละครจากเกมสตรีทไฟท์เตอร์
นัมโกะ

**บริษัท นัมโกะ จำกัด** (; ) เป็นบริษัทผลิตเกม มีสำนักงานใหญ่อยู่ที่โตเกียว ประเทศญี่ปุ่น โดยบริษัทนี้ได้ผลิตเกมที่มีชื่อเสียงหลายรายการ เช่น แพ็ก-แมน ซึ่งต่อมาได้ถือเป็นชื่อเกมที่คนทั่วไปรู้จักกัน รวมทั้งเป็นผู้ผลิตเกมอย่าง แมปปี้, ไทม์ไครซิส 4, เทลส์ ออฟ เดสตินี่, เทลส์ ออฟ เดสตินี่ 2, โซลเอดจ์, เทคเคน, เทคเคน 6 และไทโกะโนะทัตสึจิน

## ประวัติ

## อ้างอิง

## แหล่งข้อมูลอื่น
* Namco Ltd.
* Namco America 
* Namco Cybertainment 
* Wonderpark 
* Namco Operations Europe 
หมวดหมู่:บันไดนัมโคโฮลดิ้งส์
หมวดหมู่:บริษัทวิดีโอเกม
หมวดหมู่:บริษัทวิดีโอเกมของญี่ปุ่น
กระท่อมเคลาด์สฮิลล์

**กระท่อมเคลาด์สฮิลล์** () เป็นกระท่อมหรือบ้านขนาดเล็กที่ตั้งอยู่ไม่ไกลจากเวเรม, มณฑลดอร์เซ็ททางภาคตะวันออกเฉียงใต้ของอังกฤษในสหราชอาณาจักร “กระท่อมเคลาด์สฮิลล์” เดิมเป็นบ้านของที.อี. ลอเรนซ์ (“ลอเรนซ์แห่งอาเรเบีย”) ในปัจจุบันเป็นพิพิธภัณฑ์ที่บริหารโดยองค์การอนุรักษ์แห่งชาติ

## ประวัติ
thumb|right|200px|โรงรถที่เปลี่ยนเป็นTพิพิธภัณฑ์แสดงสิ่งของที่เกี่ยวกับชีวิตของที.อี. ลอเรนซ์
ลอเรนซ์เดิมเช่ากระท่อมในปี ค.ศ. 1923 ขณะที่รับราชการในกองรถถังประจำการอยู่ที่แคมพ์โบวิงทัน และต่อมาในปี ค.ศ. 1925 ก็ได้ทำการซื้อ ลอเรนซ์บันทึกไว้ว่า “ไม่มีสิ่งใดอื่นที่เคลาด์สฮิลล์ที่จะต้องคำนึงถึงในโลก ขณะที่เป็นเจ้าของก็จะไม่มีอะไรที่งดงามหรือเป็นเอกลักษณ์ ไม่มีอะไรที่จะยึดข้าพเจ้าเป็นราก”

ในปี ค.ศ. 1935 ลอเรนซ์ลาออกจากกองทหารอากาศ และกลับมาพำนักที่เคลาด์สฮิลล์ เมื่ออายุได้ 46 ปีสองสามอาทิตย์หลังจากลาออกจากราชการลอเรนซ์ก็ได้รับบาดเจ็บสาหัสที่หัวจากอุบัติเหตุจากจักรยานยนต์ไม่ไกลจากกระท่อม และเสียชีวิตเมื่อวันที่ 19 พฤษภาคม ค.ศ. 1935 ปีต่อมาเอ. ดับเบิลยู. ลอเรนซ์ผู้เป็นน้องและเป็นทายาทก็มอบเคลาด์สฮิลล์ให้แก่องค์การอนุรักษ์แห่งชาติ ที่ทำเป็นพิพิธภัณฑ์อุทิศให้แก่ชีวิตและงานของที.อี. ลอเรนซ์

ตัวกระท่อมยังคงรักษาให้อยู่ในสภาพเดียวกับเมื่อที.อี. ลอเรนซ์ทิ้งเอาไว้เมื่อเสียชีวิต กระท่อมเป็นพิพิธภัณฑ์ที่แสดงรายละเอียดเกี่ยวกับชีวิตอันไม่เหมือนผู้ใดของลอเรนซ์ และสมบัติและเฟอร์นิเจอร์เดิมที่เป็นของลอเรนซ์ ที่สะท้อนให้เห็นถึงบุคลิกอันซับซ้อนและความสัมพันธ์กับตะวันออกกลาง ในปัจจุบันกระท่อมเปิดให้ประชาชนเข้าชมระหว่างปลายเดือนมีนาคมถึงต้นเดือนตุลาคม

## ถุงนอน
thumb|right|200px|ด้านหลังของกระท่อม
ถ้ามีผู้มาเยี่ยมเยือนลอเรนซ์ก็จะให้ถุงนอนสำหรับแขกเพื่อนอนค้างคืน ในปี ค.ศ. 1965 ถุงนอนถูกขโมยไป การโจรกรรมถุงนอนตรงกับเวลาเปิดการชมเป็นครั้งแรกของภาพยนตร์เรื่อ “ลอเรนซ์แห่งอาเรเบีย” ซึ่งอาจจะเป็นสาเหตุที่ของการขโมยจากความนิยมอันกว้างขวางของภาพยนตร์

“ถุงนอนที่ใช้เป็นที่นอนของแขกผู้เป็นนักประพันธ์ผู้มีชื่อเสียงที่สุดของคริสต์ศตวรรษที่ 20 หลายคนที่บ้านพักของลอเรนซ์ได้รับการส่งคืนมาหลังจากที่ถูกขโมยไป 36 ปี ผู้ดูแลกระท่อมขององค์การอนุรักษ์แห่งชาติมีความประหลาดใจเป็นอันมากที่ได้รับห่อของจากเบลเยียมที่ภายในเป็นถุงนอน และ บันทึกสั้นๆ ว่า “นี่คือของของคุณ” ตัวถุงนอนปักด้วยคำว่า “ของคุณ” (tuum) เป็นถุงที่แขกใช้นอนค้างคืนที่เคลาด์สฮิลล์ ขณะที่ลอเรนซ์เองนอนในถุงนอนในห้องข้างๆ ที่ปักด้วยคำว่า “ของฉัน” (meum) เจอรามี วิลสันผู้ประพันธ์ประวัติชีวิตของลอเรนซ์กล่าวว่าผู้ได้นอนในถุงก็ได้แก่ จอร์จ เบอร์นาร์ด ชอว์, อี.เอ็ม. ฟอร์สเตอร์ และ โรเบิร์ต เกรฟส”

## อ้างอิง

## แหล่งข้อมูลอื่น

หมวดหมู่:ทรัพย์สินขององค์การอนุรักษ์แห่งชาติ
หมวดหมู่:สถานที่ท่องเที่ยวในอังกฤษ
หมวดหมู่:พิพิธภัณฑ์ในอังกฤษ
การบันทึกภาพหัวใจด้วยคลื่นเสียงความถี่สูง

**การบันทึกภาพหัวใจด้วยคลื่นเสียงความถี่สูง** หรือ **การตรวจคลื่นเสียงสะท้อนหัวใจ** () เป็นวิธีการตรวจเพื่อวินิจฉัยโรค พยากรณ์โรค ตรวจหาความรุนแรงและเพื่อติดตามผลการรักษาโรคหัวใจและหลอดเลือด โดยใช้คลื่นเสียงความถี่สูงซึ่งออกมาจากผนึกแร่ชนิดพิเศษส่งผ่านหัวตรวจ คลื่นเสียงจะถูกสะท้อนกลับสู่หัวตรวจและแปลเป็นสัญญาณภาพผ่านหน้าจอให้เห็นได้ตลอดเวลาขณะตรวจ ซึ่งสามารถเห็นขนาดรูปร่างของหัวใจ ลิ้นหัวใจ รวมทั้งหลอดเลือดแดงใหญ่ที่ออกจากหัวใจด้วย

ลักษณะการตรวจ เจ้าหน้าที่จะให้ผู้ตรวจนอนบนเตียงราบ ตะแคงไปทางด้านซ้ายเล็กน้อย มือซ้ายพาดขึ้นบน และเปิดส่วนของเสื้อผ้าบริเวณหน้าอก และจะทำการติดแผ่นขั้วคลื่นไฟฟ้าหัวใจ 3 จุด บริเวณไหล่ทั้ง 2 ข้าง และบริเวณท้องอีก 1 จุด ทั้งนี้การตรวจผ่านผนังทรวงอกด้านหน้า ไม่มีอันตรายต่อผู้รับการตรวจ

## ประโยชน์
ทำให้ได้ข้อมูลขนาดของหัวใจห้องต่างๆ วัดเปอร์เซ็นต์การบีบตัวของหัวใจ วัดความเร็วและแรงดันที่จุดต่างๆ ในหัวใจ และสามารถตรวจวิเคราะห์โรคหัวใจชนิดต่างๆ ได้แก่
* โรคกล้ามเนื้อหัวใจขาดเลือด
* โรคลิ้นหัวใจผิดปกติทั้งชนิดลิ้นหัวใจรั่วและตีบ
* โรคที่เกี่ยวกับเยื่อหุ้มหัวใจ

การตรวจด้วยเครื่องมือนี้ยังสามารถใช้ประเมินอัตราเสี่ยงของผู้ป่วยโรคหัวใจในกรณีที่จำเป็นต้องเข้ารับบริการผ่าตัดโรคที่เกี่ยวข้องกับอวัยวะอื่นที่ไม่ใช่หัวใจด้วย

## อ้างอิง

หมวดหมู่:เทคนิคการแพทย์
หมวดหมู่:รังสีวิทยา
แอ่งปัตตานี

**แอ่งปัตตานี** เป็นแอ่งสะสมตะกอนอายุเทอร์เชียรี อยู่ในอ่าวไทย เป็นแอ่งที่มีการสะสมตัวของก๊าซธรรมชาติ และ น้ำมัน เป็นแหล่งปิโตรเลียมที่สำคัญของประเทศไทย ซึ่งประกอบด้วยแอ่งย่อยหลาย ๆ แอ่ง อาทิ แอ่งเอราวัณ แอ่งปลาทอง แอ่งไพลิน แอ่งบรรพต เป็นต้น โดยมีลักษณะการวางตัวตามแนวเหนือ-ใต้ มีลักษณะเป็นแอ่งย่อยโดยลักษณะแคบและยาวเป็นทั้งกึ่งกราเบนและกราเบน มีความกว้างประมาณ 70 กิโลเมตร และยาวประมาณ 400 กิโลเมตร โดยอยู่ใกล้กับแอ่งมลายู วางตัวแบบรอยชั้นไม่ต่อเนื่องอยู่บนหินแกรนิตยุคครีเทเชียสและหินแปรมหายุคพาลีโอโซอิกโดยตะกอนที่สะสมตัวช่วงสมัยโอลิโกซีนนั้น เป็นตะกอนน้ำพา (Alluvial) ทะเลสาบ (Lacustrine) ธารน้ำพา (Fluviatile) และทะเลน้ำตื้น (Shallow Marine) มีความหนาไม่เท่ากันโดยที่ชั้นตะกอน Main Basinal Area หนา 8 กม. ในขณะที่ Western Graben Area จะหนาเพียง 4.5 กม. หรือน้อยกว่านี้ หินพื้นฐานเท่าที่พบเป็น Cretaceous granite และ Permian carbonates

## การเกิดแอ่งปัตตานี
เกิดตอนที่แผ่นเปลือกโลกอินเดีย ชนกับแผ่นยูเรเชียทำให้เกิการจมตัวกลายเป็นแอ่งสะสมตัวของตะกอนในยุคเทอร์เชียรี  โดยมีลักษณะยาวเกิดมาจากรอยเลื่อนตัดผ่านคือรอยเลื่อนเจดีย์สามองค์ วางตัวแนวตะวันตกเฉียงเหนือ-ตะวันออกเฉียงใต้ และรอยเลื่อนระนองคลองมารุย วางตัวในแนวตะวันออกเฉียงเหนือ-ตะวันตกเฉียงใต้ โดยมีรอยเลื่อนปกติ (normal fault) ที่ทำให้เกิดแอ่งต่าง ๆ วางตัวในแนวเหนือ-ใต้

## อ้างอิง
* ธรณีวิทยาบริเวณอ่าวไทย กรมทรัพยากรธรณี กระทรวงทรัพยากรธรรมชาติและสิ่งแวดล้อม
* การสำรวจ GRAVITY กึ่งรายละเอียดแอ่งยะหาแอ่งสะบ้าย้อยแอ่งจะนะแอ่งปัตตานี งานบริการวิชาการ กองบริการการศึกษา มหาวิทยาลัยสงขลานครินทร์
* บทความ  ศักยภาพปิโตรเลียม กรมเชื้อเพลิงธรรมชาติ
* ศุภฤกษ์ สิตะหิรัญ และสมบูรณ์ วัชระชัยสุรพล. “การสำรวจขุดเจาะปิโตเลียม ในประเทศไทย” ความรู้คือประทีป ฉบับที่ 2/2542 หน้า 6-17
* http://www.dmf.go.th/dmfweb/images/stories/flash/lyt_02(1).swf 

หมวดหมู่:ภูมิศาสตร์ไทย
หมวดหมู่:อ่าวไทย
เมทัลโลไธโอนีน

**เมทัลโลไธโอนีน** ( MT) เป็นชื่อเรียกของกลุ่มโปรตีนที่มีกรดอะมิโนซิสเทอีน (cysteine) เป็นส่วนประกอบมาก มีน้ำหนักโมเลกุลต่ำ (3,500-14,000 ดาลตัน) เมทาโลไธโอนีนสามารถจับกับโลหะหนัก (เช่น แคดเมียม ปรอท เงิน สารหนู) ได้ดีด้วยหมู่ไธออลที่อยู่ในซิสเทอีน ซึ่งในเมธาโลไธโอนีนจะมีกรดอะมิโนซิสเทอีนเป็นส่วนประกอบถึงประมาณ 30%

หมวดหมู่:เอนไซม์
ปราสาทบ้านปราสาท

thumb|ปราสาทห้วยทับทัน
**ปราสาทห้วยทับทัน (ปราสาทบ้านปราสาท หรือ ปราสาทบ้านโนนธาตุ)** ตั้งอยู่ที่วัดปราสาทพนาราม บ้านปราสาท หมู่ที่ 12 ตำบลปราสาท อำเภอห้วยทับทัน จังหวัดศรีสะเกษ อยู่ห่างจากตัวจังหวัดศรีสะเกษ ตามทางหลวงแผ่นดินหมายเลข 226 ประมาณ 39 กิโลเมตร ถึงตัวอำเภอห้วยทับทัน เลี้ยวขวาไปตามทางหลวงชนบทอีกประมาณ 8 กิโลเมตร

ปราสาทบ้านโนนธาตุ สร้างขึ้นตามความเชื่อในศาสนาพราหมณ์ เป็นศิลปกรรมร่วมสมัยแบบปาปวน ปราสาทแห่งนี้ถูกสร้างบูรณะมาแล้ว 3 ยุค สังเกตได้จากอิฐที่เรียงก้อนกัน

บ้านปราสาท ได้รับการขึ้นทะเบียนเป็นโบราณสถานของชาติ เมื่อปี พ.ศ. 2478

## ตัวปราสาท
ปราสาทห้วยทับทัน สร้างขึ้นตั้งแต่ครั้งสมัยพระเจ้าสุริยวรมันที่ 1 ทรงครองราชย์ ราวพุทธศตวรรษที่ 16 ใช้เป็นที่ประดิษฐาน **เทพเจ้าตีมูรติ** เป็นปราสาทขอมโบราณแห่งหนี่งที่ถูกดัดแปลงในสมัยหลัง เช่นเดียวกับปราสาทศรีขรภูมิ จังหวัดสุรินทร์ โดยเฉพาะส่วนหลังคา ซึ่งมีลักษณะคล้ายกัน แต่มีขนาดสูงกว่า ประกอบด้วยปรางค์อิฐ 3 องค์ ตั้งอยู่บนฐานศิลาแลงเดียวกันในแนวเหนือ-ใต้ มีกำแพงล้อมรอบพร้อมซุ้มประตู ก่อด้วยศิลาแลง โดยมีการสันนิษฐานว่ามี 3 หรือ 4 ประตู แต่ในปัจจุบันคงเหลือให้เห็นเพียงด้านทิศใต้เท่านั้น

ปรางค์องค์กลาง ขนาดใหญ่กว่าปรางค์ที่ขนาบข้างทั้ง 2 องค์ เล็กน้อย แต่ส่วนหลังคาเตี้ยกว่า เป็นรูปสี่เหลี่ยมจัตุรัสย่อมุมไม้สิบสอง มีประตูเดียวด้านหน้า ทางทิศตะวันออกมีกรอบประตูหินทราย และทับหลังติดอยู่ เป็นภาพบุคคลยืนอยู่เหนือหน้ากาล ส่วนท่อนพวงมาลัย มีลายมาแบ่งที่ภาพบุคคลยืนในคุ้มเรือนแก้ว ซึ่งไม่สามารถสันนิษฐานได้ว่าเป็นผู้ใด ด้วยลายสลักยังไม่แล้วเสร็จ

ปรางค์ขนาบข้างสององค์ ได้รับการดัดแปลงรูปแบบไป โดยเฉพาะส่วนหลังคาและประตู ซึ่งก่อทึบหมดทุกด้าน ยังคงปรากฏกรอบประตูหินทรายและชิ้นส่วนทับหลัง สลักภาพการกวนเกษียรสมุทร ตกอยู่หน้าประตูปรางค์องค์ที่อยู่ด้านทิศใต้

## ประเพณี ความเชื่อ
จากความเชื่อของชาวบ้านในชุมชนที่ว่าบุคคลใดที่มีความเดือดร้อนมาบนบาน ก็จะได้สมดังปรารถนา จึงมีผู้แวะเวียนมากราบไหว้อย่างต่อเนื่อง ต่อมาจึงมีการริเริ่มจัดงานประเพณีไหว้พระธาตุ โดยจัดขึ้นในวันเพ็ญขึ้น 15 ค่ำ เดือน 3 ของทุกปี

## อ้างอิง

บ้านปราสาท
บ้านปราสาท
หมวดหมู่:อำเภอห้วยทับทัน
หมวดหมู่:โบราณสถานในจังหวัดศรีสะเกษ
ถุงหุ้มข้อไหล่อักเสบยึดติด

**ถุงหุ้มข้อไหล่อักเสบยึดติด** หรือ **โรคข้อไหล่ติด** () เป็นโรคที่เกิดกับถุงหุ้มข้อไหล่ซึ่งเป็นเนื้อเยื่อเกี่ยวพันที่หุ้มข้อต่อกลีโนฮิวเมอรัลของไหล่เอาไว้ ถุงหุ้มข้อนี้เกิดอักเสบ ติดยึด เกิดการสร้างแถบเนื้อเยื่อที่ผิดปกติทำให้ข้อไหล่ขยับได้น้อยลงและมีอาการปวดเรื้อรัง

อาการทางคลินิกของโรคข้อไหล่ติดมี 3 ระยะ ได้แก่

*ระยะที่ 1 - ระยะเจ็บปวด ผู้ป่วยจะรู้สึกว่ามีอาการเจ็บปวดค่อยๆ เป็นมากขึ้น ส่วนใหญ่จะปวดมากตอนกลางคืน โดยไม่มีเหตุนำชัดเจนของอาการปวดนี้ อาการปวดจะไม่สัมพันธ์กับกิจกรรมที่ทำยกเว้นการเคลื่อนไหวจนสุดพิสัยของข้อไหล่อาจทำให้ปวดมากได้ เมื่อโรคเป็นมากขึ้นอาจมีอาการปวดแม้ไม่ได้ทำอะไร ระยะนี้มักนาน 2-9 เดือน ไม่มีการลดลงของพิสัยการเคลื่อนไหวของข้อ และอาจวินิจฉัยไม่ได้ชัดเจน

*ระยะที่ 2 - ระยะข้อยึด อาการปวดจากระยะแรกอาจยังคงอยู่แม้มักจะปวดลดลง จะเริ่มมีการลดลงของพิสัยการเคลื่อนไหวของข้อไหล่แบบทั้งแคปซูล นั่นคือในทุกทิศทางการเคลื่อนไหว อาจส่งผลต่อกิจวัตรประจำวันอย่างมาก ลักษณะสำคัญของระยะนี้คือการที่ไม่สามารถเคลื่อนไหวเป็นระยะมากๆ ได้ในไหล่ข้างที่เป็น ระยะนี้การวินิจฉัยจะง่ายกว่าในระยะแรก ระยะนี้ทั่วไปอาจนาน 3-9 เดือน แต่อาจนานกว่านี้ได้

*ระยะที่ 3 - ระยะฟื้นตัว อาการปวดจะลดลง พิสัยการเคลื่อนไหวของข้อไหล่จะค่อยๆ ดีขึ้นในช่วง 12-24 เดือน แม้ผู้ป่วยประมาณ 40% อาจมีอาการข้อไหล่ยึดจนพิสัยการเคลื่อนไหวลดลงเล็กน้อย แต่แค่ 10% เท่านั้นที่จะมีอาการชัดเจนจนไม่สามารถทำกิจวัตรได้ตามปกติ

## อ้างอิง

## แหล่งข้อมูลอื่น

หมวดหมู่:โรคของฟาสเชีย
หมวดหมู่:ไหล่
หมวดหมู่:ศัลยศาสตร์ออร์โทพีดิกส์
โรคคอนเวอร์ชัน

**โรคคอนเวอร์ชัน** () เป็นภาวะที่ทำให้ผู้ป่วยมาพบแพทย์ด้วยอาการทางระบบประสาท เช่น อาการชา อ่อนแรง หรืออาการคล้ายชัก แต่ไม่มีคำอธิบายทางประสาทวิทยาที่อธิบายอาการของผู้ป่วยได้ และถูกถือว่าปัญหาของผู้ป่วยเกิดจากการตอบสนองทางจิตวิทยาต่อความเครียด โรคดิสโซสิเอทีฟเป็นการวินิจฉัยทางจิตเวชที่ปรากฏอยู่ในบัญชีจำแนกทางสถิติระหว่างประเทศของโรคและปัญหาสุขภาพที่เกี่ยวข้อง (International Statistical Classification of Diseases and Related Health Problems - ICD-10)  และ Diagnostic and Statistical Manual of Mental Disorders 4th edition (DSM-IV)  เดิมเคยรู้จักในชื่อโรคว่า "ฮิสทีเรีย" (hysteria) เชื่อกันว่าโรคนี้เป็นที่รู้จักกันมาแล้วนับพันปี แม้เพิ่งจะเป็นที่รู้จักกว้างขวางในช่วงปลายคริสต์ศตวรรษที่ 19 เมื่อนักประสาทวิทยา Jean-Martin Charcot และจิตแพทย์ Pierre Janet และ Sigmund Freud ได้วิจัยเรื่องนี้ คำว่า "คอนเวอร์ชัน" (conversion - การเปลี่ยนแปลง) มีที่มาจากแนวคิดของฟรอยด์ที่ว่าความกังวลถูก "เปลี่ยน" (converted) ให้กลายเป็นอาการทางกาย หลังจากที่ถูกเชื่อว่าหายไปจากประเทศตะวันตกแล้วในศตวรรษที่ 20 งานวิจัยบางชิ้นชี้นำว่าโรคนี้ยังพบได้บ่อยไม่ต่างจากเดิม
## อ้างอิง

หมวดหมู่:โรคโซมาโตฟอร์ม
เคน มาสเตอร์

**เคน มาสเตอร์** (; ) เป็นตัวละครหลักจากเกมสตรีทไฟท์เตอร์ ผู้ใช้ศิลปะการต่อสู้ผสมผสานระหว่าง คาราเต้และยูโด (ในเนื้อเรื่องคืออันซัทสึเคน) เคนเป็นสหาย,คู่ปรับและศิษย์ร่วมสำนักเดียวกันกับ *[[ริว]]* ซึ่งเป็นตัวเอกของเรื่อง โดยมีมีรูปแบบการโจมตีคล้ายกัน (ในขณะที่เคนเน้นการใช้หมัดมังกรทะยานฟ้า ส่วนริวเน้นการโจมตีโดยใช้คลื่นพลัง) นอกจากนี้ เคน ยังถือเป็นหนึ่งในตัวละครจากเกมที่มีคนรู้จ้กกันมากที่สุดสำหรับผู้ที่ชื่นชอบการเล่นเกมด้วยเช่นกัน

## ประวัติตามท้องเรื่อง
**เคน มาสเตอร์** เป็นบุตรชายของมหาเศรษฐีอสังหาริมทรัพย์ บิดาของเขามีความปรารถนาที่จะให้บุตรชายของตนเป็นผู้มีวินัย จึงได้ส่งบุตรชายของตนไปฝึกวิชาที่ประเทศญี่ปุ่นร่วมกับริว โดยมีผู้สอนเป็นอาจารย์วิชาคาราเต้ลึกลับนามว่าโกเค็น ในเบื้องต้น เคนต้องการเดินทางกลับอเมริกา แต่หลังจากการฝึกฝนแล้วเขามีความเคารพรักต่ออาจารย์ รวมทั้งกลายมาเป็นเพื่อนรักของริวและสหายคู่ปรับกันในเวลาต่อมา

เมื่อริวอายุได้ 23 ปี โกเค็นได้ตัดสินใจส่งศิษย์ทั้งสองของตนออกไปค้นหานักสู้ที่มีฝีมือ และตัดสินใจว่าการฝึกสอนได้จบลงแต่เพียงเท่านี้ ซึ่งสมควรออกจากสำนักเพื่อมุ่งสู่โลกภายนอกต่อไป ริวตัดสินใจเดินทางท่องโลกเพื่อฝึกฝนวิชาการต่อสู้ต่อไป ในขณะที่เคนมีความสุขที่จะเดินทางกลับสู่สหรัฐอเมริกา หลังจากที่เคร่งเครียดจากการฝึกฝนกับอาจารย์ของตน นั่นทำให้เคนได้รู้ถึงความหมายของคำว่าการนอบน้อม ภายหลังจากกลับมาที่บ้านเกิดของตน เคนได้เข้าร่วมการแข่งขันศิลปะการต่อสู้ที่แตกต่างกันหลายรายการ และส่วนมากเขามักจะเป็นฝ่ายได้รับชัยชนะ

## ข้อมูลจำเพาะ
* **ชื่อ** : เคน มาสเตอร์ (Ken Masters)
* **สัญชาติ** : 
* **วันเดือนปีเกิด** : 14 กุมภาพันธ์ ค.ศ. 1965 (วันวาเลนไทน์)
* **ส่วนสูง** : 175 เซนติเมตร
* **น้ำหนัก** : 83 กิโลกรัม
* **กรุ๊ปเลือด** : B
* **สิ่งที่ชอบ** : สเก็ตบอร์ด, พาสต้า
* **สิ่งที่เกลียด** : อุเมะโบชิ (บ๊วยดอง), โซพโอเปร่า

## ท่าไม้ตาย
* **ท่าไม้ตาย** : ฮาโดเคน(หมัดพลังคลื่น), โชริวเคน(หมัดมังกรทะยานฟ้า), ทัทสึมากิ เซนปุคาคุ(ลูกเตะพายุหมุน)
* **ซูเปอร์คอมโบ** : โชริวเรปปะ(หมัดมังกรบดขยี้), ชินริวเคน(หมัดเทพมังกร), ชิปปุจินไรคาคุ(ลูกเตะพายุคลั่ง)

## ข้อมูลเพิ่มเติม
* **[[เจิ้ง อี้เจี้ยน]]** เคยรับบทเป็นเคน ในภาพยนตร์ฮ่องกงเรื่อง *บันล็อก ผู้ชายทะลุเวลา* *(Futurecops)*
* ท่าไม้ตาย**โชริวเคน**ของ**เคน**และ**[[ริว]]** เคยถูกเป็นท่าพิเศษของ**เอ็กซ์**ใน *[[ร็อคแมน X2]]* เช่นเดียวกันได้รวมไปถึงอาวุธ **ไรซิ่งไฟเออร์** ของ **แมกมาร์ด ดรากูน** ซึ่งเป็นบอสจาก*[[ร็อคแมน X4]]* ที่สามารถใช้ท่าไม้ตายนี้ได้เช่นกัน ซึ่งท่าของไรซิ่งไฟเออร์มีความคล้ายคลึงกับโชริวเคนเป็นอย่างมาก นอกจากนี้ท่าไม้ตาย**ฮาโดเคน**ของริวและเคนเป็นท่าพิเศษของ**เอ็กซ์**ใน *[[ร็อคแมน X (วีดีโอเกมภาคแรก)|ร็อคแมน X ภาคแรก]]* เช่นเดียวกัน

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "เคน มาสเตอร์" 
* Official English Website
* Official Japanese Website

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอเมริกันเชื้อสายญี่ปุ่น
หมวดหมู่:ตัวละครที่เป็นนักคาราเต้
หมวดหมู่:ตัวละครที่เป็นนักยูโด
หมวดหมู่:ตัวละครชาวอเมริกันในวิดีโอเกม
หมวดหมู่:สัญลักษณ์นำโชควิดีโอเกม
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครที่เป็นนักเคนโป
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2530
วริฏฐิสา ลิ้มธรรมมหิศร

**วริฏฐิสา ลิ้มธรรมมหิศร** (เกิด 11 เมษายน พ.ศ. 2534) ชื่อเล่น **ฐิสา** เป็นนักแสดงและนางแบบชาวไทยเชื้อสายจีน เป็นนักแสดงในสังกัดของศุภชัย ศรีวิจิตร มีผลงานละครทางช่อง 7HD ในสมัยที่เรียนชั้นมัธยมศึกษา ได้มีโอกาสถ่ายโฆษณาหลายชิ้นและถ่ายมิวสิกวิดีโอ ปัจจุบันเป็นนักแสดงอิสระ

## ประวัติ
เกิดที่ โรงพยาบาลเชียงรายประชานุเคราะห์ เป็นบุตรของประภาส ลิ้มธรรมมหิศร อาชีพรับราชการ และเพ็ญศรี ลิ้มธรรมมหิศร อาชีพแม่บ้าน มีน้องชาย 1 คนคือ บอล คณฉัตร ลิ้มธรรมมหิศร
### การศึกษา
จบการศึกษาจาก โรงเรียนสาธิตมหาวิทยาลัยราชภัฏสวนสุนันทา และระดับปริญญาตรีจาก คณะบริหารธุรกิจ มหาวิทยาลัยเกษตรศาสตร์ สาขาบัญชี

## ละครโทรทัศน์

### ละครเฉลิมพระเกียรติ

### ภาพยนตร์

### มิวสิกวีดีโอ
* นาทีเดียวในตอนสุดท้าย - โจ-ป๊อป
* ถ้าพรุ่งนี้...ฉันไม่ตื่น - ก้อง กรุณ
* รักโกรธ - ซีซันไฟฟ์
* เจ็บไม่จำ - เชษฐ x เก้า เกริกพล
* ใครเจ็บกว่ากัน - INDIGO

### เพลง

## รางวัล

## อ้างอิง

## แหล่งข้อมูลอื่น
;บทความ
* “ฉัตร” วางตัวเหมาะทั้งงานและรัก
* ฉัตร-ปริยฉัตร-หมวย-สวยขึ้นแท่นนางเอก
* ฉัตร ปริยฉัตร นางเอกใหม่ สวยสไตล์เกาหลี 
; โซเชียลมีเดีย
* 
* 

หมวดหมู่:ชาวไทยเชื้อสายจีน
หมวดหมู่:นักแสดงอิสระชาวไทย
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยเชื้อสายจีน
หมวดหมู่:บุคคลจากโรงเรียนสาธิตมหาวิทยาลัยราชภัฏสวนสุนันทา
หมวดหมู่:บุคคลจากคณะบริหารธุรกิจ มหาวิทยาลัยเกษตรศาสตร์
การเจริญเกินของต่อมลูกหมาก

**การเจริญเกินของต่อมลูกหมาก** หรือ **โรคต่อมลูกหมากโต** () เป็นการเพิ่มขนาดของต่อมลูกหมากซึ่งพบในชายวัยกลางคนและสูงอายุ ถือเป็นการเจริญเกิน (hyperplasia) มากกว่าการโตเกิน (hypertrophy) แต่คำเหล่านี้บางครั้งถูกใช้สับสนทั่วไปแม้ในหมู่แพทย์ระบบปัสสาวะก็ตาม มีลักษณะเฉพาะคือมีการเจริญเกินของเซลล์สโตรมัลและเซลล์เนื้อเยื่อบุผิวของต่อมลูกหมาก ทำให้มีการเพิ่มขนาดเป็นปุ่มย่อยของต่อมลูกหมากบริเวณข้างท่อปัสสาวะ หากมีขนาดโตถึงระดับหนึ่ง ปุ่มย่อยเหล่านี้จะกดท่อปัสสาวะทำให้มีการอุดตันบางส่วนหรือทั้งหมดของท่อปัสสาวะ ทำให้รบกวนการไหลของปัสสาวะ นำไปสู่อาการปัสสาวะบ่อย ปัสสาวะขัด เจ็บปวดเมื่อปัสสาวะ ปัสสาวะค้าง เพิ่มความเสี่ยงต่อการติดเชื้อในทางเดินปัสสาวะและมีปัสสาวะคั่งค้าง แม้ระดับของ prostate specific antigen (แอนติเจนเฉพาะต่อต่อมลูกหมาก) อาจพบสูงได้ในผู้ป่วยเหล่านี้จากขนาดที่ใหญ่ขึ้นและการอักเสบจากการติดเชื้อ การเจริญเกินของต่อมลูกหมากไม่ถือเป็นรอยโรคก่อนเป็นมะเร็ง

### การรักษา
การรักษาต่อมลูกหมากโตสามารถแบ่งออกเป็นหลายแนวทางตามความรุนแรงของอาการและผลตรวจสอบ พบดังนี้:

#### 1. การเฝ้าระวัง (Watchful waiting)
- สำหรับผู้ที่มีอาการเบา (เช่น IPSS 0–7) และไม่มีภาวะแทรกซ้อน  - เน้นการปรับพฤติกรรม เช่น ลด/งดคาเฟอีน, งดเหล้า, ดูดน้ำให้พอเพียง, ออกกำลังกาย

#### 2. การรักษาโดยใช้ยา (Medical therapy)
- **ยา α-blocker** เช่น tamsulosin, alfuzosin เพื่อคลายกล้ามเนื้อมดลูกต่อมลูกหมากและลดการอุดกั้น  - **ยา 5-alpha-reductase inhibitors** เช่น finasteride, dutasteride สำหรับต่อมลูกหมากขนาดใหญ่หรืออาการปานกลาง-รุนแรง  - **ยาอื่นๆ / ผสม / เสริม** ขึ้นกับบุคคลและผลข้างเคียงที่ยอมรับได้

#### 3. การรักษาแบบรุกรานน้อย (Minimally invasive therapy)
- สำหรับผู้ที่ตอบสนองต่อยาไม่ดี หรือมีผลตรวจพบว่าอุดกั้นรุนแรง เช่น โพรงปัสสาวะคั่ง (PVR) สูง  - วิธีเช่น การสอดสายขยาย (balloon dilation), การส่องกล้องเลเซอร์, การสลายด้วยไอน้ำ/พลังงานสูง

#### 4. การผ่าตัด (Surgical intervention)
- พิจารณาเมื่อมีอาการรุนแรง, การอุดกั้นเรื้อรัง, หรือล้มเหลวจากการรักษาทางยา  - วิธีมาตรฐานได้แก่ TURP (transurethral resection of the prostate) หรือ Holmium laser enucleation ของต่อมลูกหมาก

### อ้างอิงเพิ่มเติม

## อ้างอิง

หมวดหมู่:วิทยาระบบปัสสาวะ
หมวดหมู่:บุรุษเวชศาสตร์
เทศบาลเมืองสะเดา

**เทศบาลเมืองสะเดา** เป็นเทศบาลเมืองแห่งหนึ่งในอำเภอสะเดา จังหวัดสงขลา มีพื้นที่ครอบคลุมตำบลสะเดาทั้งตำบล ชุมชนในเขตเทศบาลเมืองสะเดามีทั้งหมด 18 ชุมชน

## ประวัติ
ตำบลสะเดาซึ่งเป็นที่ตั้งของศูนย์กลางการปกครองและการบริหารของอำเภอสะเดาได้มีการเติบโตขยายตัวของชุมชนมาโดยลำดับ จึงได้มีการตราพระราชบัญญัติจัดตั้ง **เทศบาลตำบลสะเดา** เมื่อวันที่ 29 กันยายน พ.ศ. 2482 (ประกาศราชกิจจานุเบกษา เล่มที่ 56 ลงวันที่ 30 กันยายน พ.ศ. 2482) ตั้งอยู่ที่ตำบลสะเดา อำเภอสะเดา จังหวัดสงขลา ห่างจากตัวจังหวัดสงขลา ประมาณ 76 กิโลเมตร มีเนื้อที่ทั้งหมดประมาณ 359 ตารางกิโลเมตร แต่เนื่องจากอาณาเขตตามพระราชกฤษฎีกาจัดตั้งเทศบาลตำบลสะเดากว้างขวางมากไม่สามารถบริหารงานต่าง ๆ ได้ทั่วถึง จึงได้มีการเปลี่ยนแปลงเขตเทศบาลเดิมเสียใหม่ เพื่อความสะดวกในการบริหารงาน ตามประกาศในพระราชกฤษฎีกาเปลี่ยนแปลงเขตเทศบาลตำบลสะเดา จังหวัดสงขลา ตราไว้ ณ วันที่ 17 ธันวาคม พ.ศ. 2495 คงเหลือเนื้อที่เพียง 47 ตารางกิโลเมตร ต่อมาเมื่อวันที่ 13 กุมภาพันธ์ พ.ศ. 2547 ได้มีประกาศกระทรวงมหาดไทยเปลี่ยนแปลงฐานะเทศบาลตำบลสะเดาเป็น **เทศบาลเมืองสะเดา**

## อาณาเขต
* **ทิศเหนือ** ติดต่อกับองค์การบริหารส่วนตำบลปริก อำเภอสะเดา
* **ทิศใต้** ติดต่อกับเทศบาลตำบลสำนักขาม อำเภอสะเดา
* **ทิศตะวันออก** ติดต่อกับองค์การบริหารส่วนตำบลสำนักแต้ว อำเภอสะเดา 
* **ทิศตะวันตก** ติดต่อกับเทศบาลเมืองปาดังเบซาร์ อำเภอสะเดา

## ประชากร

## การศึกษา
; สถาบันการศึกษาสังกัดเทศบาล
* โรงเรียนเทศบาล 1 บ้านสะเดา
* โรงเรียนเทศบาล 2 บ้านสะเดา
* โรงเรียนเทศบาล 3 ชุมชนหมู่บ้านตัวอย่าง

; สถาบันการศึกษาสังกัด สพฐ. 
* โรงเรียนสะเดา"ขรรค์ชัยกัมพลานนท์อนุสรณ์"

; สถาบันการศึกษาเอกชน
* โรงเรียนเสนพงศ์
* โรงเรียนกฤษณาวิทยา

## วัด
* วัดปัจจันตารม
* วัดอมฤตวราราม (ไทรงาม)
* วัดสันติวรคุณ 

## อ้างอิง

สะเดา
หมวดหมู่:อำเภอสะเดา
เทศบาลเมืองปาดังเบซาร์

**เทศบาลเมืองปาดังเบซาร์** () เป็นเทศบาลเมืองที่อยู่ติดชายแดนมาเลเซีย–ไทย ตั้งอยู่ในอำเภอสะเดา จังหวัดสงขลา ห่างจากเทศบาลเมืองสะเดาไปทางทิศตะวันตก ตามทางหลวงแผ่นดินหมายเลข 4054 ประมาณ 12 กิโลเมตร มีพื้นที่ 11.22 ตารางกิโลเมตร ครอบคลุมบางส่วนของตำบลปาดังเบซาร์ มีอาณาเขตติดต่อกับรัฐปะลิส ประเทศมาเลเซียทางทิศใต้ และล้อมรอบด้วยเขตเทศบาลตำบลปาดัง เทศบาลเมืองปาดังเบซาร์ได้รับการยกฐานะเป็นเทศบาลเมือง ในปี พ.ศ. 2547 เมืองที่อยู่ฝั่งประเทศมาเลเซียก็มีชื่อว่าปาดังเบซาร์เช่นเดียวกัน

## ประวัติ
ชุมชนปาดังเบซาร์เป็นชุมชนชายแดนไทย–มาเลเซีย มีการติดต่อซื้อขายระหว่างกันมาเป็นเวลานานแล้ว และเป็นชุมชนที่มีความเจริญเติบโตอย่างรวดเร็ว มีผู้เข้ามาทำการค้า รวมทั้งมาตั้งหลักแหล่งเพิ่มขึ้นเรื่อย ๆ ในระยะหนึ่งได้มีความเจริญพอสมควรจึงได้ขอจัดตั้งเป็นสุขาภิบาล ซึ่งกระทรวงมหาดไทยได้ประกาศยกฐานะชุมชนปาดังเบซาร์เป็นสุขาภิบาล ตามประกาศลงวันที่ 17 กรกฎาคม 2510 ในท้องที่บางส่วนของตำบลทุ่งหมอ ครอบคลุมพื้นที่หมู่ที่ 7 และหมู่ที่ 9 โดยอาศัยความตามพระราชบัญญัติสุขาภิบาล พ.ศ. 2495 ให้ชื่อว่า *สุขาภิบาลปาดังเบซาร์* ในปี พ.ศ. 2511 กระทรวงมหาดไทยได้ประกาศมอบหมายให้สุขาภิบาลปาดังเบซาร์ จัดหาประโยชน์ในที่ดินของรัฐ ในท้องที่ หมู่ที่ 7 และหมู่ที่ 9 ตำบลทุ่งหมอ อำเภอสะเดา จังหวัดสงขลา เพื่อนำรายได้มาบำรุงท้องถิ่น ต่อมาราษฎรเข้ามาตั้งหลักแหล่งมากขึ้น ทำให้เกิดความหนาแน่นของชุมชน จึงมีการแบ่งแยกพื้นที่ของตำบลทุ่งหมอบางส่วนเป็นตำบลปาดังเบซาร์

ในปี พ.ศ. 2542 ได้มีพระราชบัญญัติเปลี่ยนแปลงฐานะสุขาภิบาลทั่วประเทศเป็นเทศบาลตำบล และได้ประกาศในราชกิจานุเบกษา เล่มที่ 116 ตอนที่ 9 ก ลงวันที่ 24 กุมภาพันธ์ 2542 มีผลบังคับใช้เมื่อวันอังคารที่ 25 พฤษภาคม 2542 สุขาภิบาลปาดังเบซาร์จึงเปลี่ยนฐานะเป็น*เทศบาลตำบลปาดังเบซาร์* โดยผลแห่งกฎหมายเช่นเดียวกับสุขาภิบาลทั่วประเทศนับตั้งแต่บัดนั้นเป็นต้นมา เหตุผลที่ได้ประกาศใช้พระราชบัญญัติฉบับนี้ก็เพื่อให้สอดคล้องกับบทบัญญัติของรัฐธรรมนูญแห่งราชอาณาจักรไทย พุทธศักราช 2540 ที่มุ่งกระจายอำนาจให้แก่องค์กรปกครองส่วนท้องถิ่นทุกระดับ ในปี พ.ศ. 2547 ได้รับการยกฐานะเป็น*เทศบาลเมืองปาดังเบซาร์* เมือวันที่ 8 พฤศจิกายน พ.ศ. 2547

## ชุมชน
ชุมชนในเขตเทศบาลเมืองมีทั้งหมด 8 ชุมชน ดังต่อไปนี้

* ชุมชนต้นพยอม 
* ชุมชนในตลาดปาดังเบซาร์ 
* ชุมชนหลังสระน้ำ 
* ชุมชนหลังมัสยิดเขตสยาม 
* ชุมชนหลังมัสยิดเขตรักษาสุข
* ชุมชนหมู่บ้านสาธิต 
* ชุมชนร้อยไร่ 
* ชุมชนเขตเศรษฐกิจที่ 9 

## ประชากร

## อ้างอิง

## แหล่งข้อมูลอื่น

* เว็บไซต์เทศบาลเมืองปาดังเบซาร์
* 

ปาดังเบซาร์
หมวดหมู่:อำเภอสะเดา
หมวดหมู่:เขตแดนไทย–มาเลเซีย
รีคอร์เดอร์

thumb|300px|ขลุ่ยรีคอร์เดอร์ (รูปขลุ่ยอันที่ 2 จากล่าง เป็นการแยกส่วน 3 ชิ้นของรีคอร์เดอร์
**รีคอร์เดอร์** (recorder) เป็นเครื่องดนตรีสากล ประเภทเครื่องเป่าลมไม้ รีคอร์เดอร์สร้างขึ้นในปลายศตวรรษที่ 14 ถือกำเนิดในประเทศอังกฤษ นิยมเล่นในสมัยยุคกลาง และมีความเจริญสูงสุดในยุคบาโรค เป็นเครื่องเป่าที่มีลักษณะการเป่าแบบด้านตรง มีรูปแบบการเกิดเสียงแบบเดียวกันกับนกหวีด คือ บริเวณปากเป่านั้นจะทำเป็นช่องลม (Wind Way) เพื่อที่จะให้ลมพุ่งเข้าไปกระทบกับปากนกแก้ว ทำให้อากาศเกิดการสั่นสะเทือน เกิดเป็นคลื่นเสียงภายในท่อ เกิดเป็นระดับเสียงต่างๆ ท่อของรีคอร์เดอร์มีรูปทรงกระบอกโดย ส่วนปลายที่เป่าจะแบนเล็ก และอีกส่วนจะใหญ่กว่า ในปัจจุบันรีคอร์เดอร์เป็นเครื่องดนตรีสำหรับหัดเรียนดนตรีขั้นเบื้องต้น โดยมักนิยมใช้ในช่วงมัธยมศึกษาตอนต้น

## ประเภทของรีคอร์เดอร์

รีคอร์เดอร์มีทั้งหมด 10 ประเภท แต่ที่นิยมในปัจจุบันมี 6 ประเภทเท่านั้น ได้แก่
* 1.โซปรานิโน (Sopranino) มีขนาดความยาวประมาณ 24 เซนติเมตร มีขนาดเล็ก ลักษณะเสียงสูงแหลมมาก ถ้าใช้นิ้วปิดทั้ง 7 รูจะได้เสียง "ฟา"
* 2.โซปราโน (Soprano) หรือเดสแคนท์ (Descant) มีความยาวประมาณ 31 เซนติเมตร เป็นประเภทที่ได้รับความนิยมเล่นมากที่สุด ถ้าใช้นิ้วปิดทั้งหมด 7 รูจะได้เสียง Middle C หรือโดกลางเมื่อเทียบกับเสียงเปียโน
* 3.อัลโต (Alto) หรือ เทร็บเบิล (Treble) มีความยาวประมาณ 47 เซนติเมตร 
* 4.เทนเนอร์ (Tenor) มีความยาวประมาณ 64 เซนติเมตร
* 5.เบส (Bass) มีความยาวประมาณ 94 เซนติเมตร
* 6.คอนทราเบส (Contra bass)

โดยแต่ละประเภทจะแตกต่างกันที่ขนาดและระดับเสียงต่างกัน รีคอร์เดอร์ที่มีระดับเสียงต่ำขนาดก็จะใหญ่กว่ารีคอร์เดอร์ที่มีระดับเสียงสูง 
 
**(ระดับเสียงของโน้ตในตารางภาพมีระดับเสียงสูงกว่าระดับเสียงรีคอร์เดอร์จริง 1 ออคเทฟ)**

หมวดหมู่:เครื่องลมไม้
บิล วิเทอส์

**วิลเลียม แฮร์ริสัน "บิล" วิเทอส์ จูเนียร์** (, 4 กรกฎาคม ค.ศ. 1938 – 30 มีนาคม ค.ศ. 2020) เป็นนักร้อง-นักแต่งเพลง และนักดนตรีชาวอเมริกัน มีผลงานในช่วงปี 1970 ถึง 1985 เป็นที่รู้จักในผลงานเพลงอย่าง "Lean on Me", "Ain't No Sunshine," "Use Me," "Just the Two of Us", "Lovely Day," และ "Grandma's Hands"

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:นักร้องอเมริกัน
หมวดหมู่:บุคคลจากลอสแอนเจลิส
หมวดหมู่:เสียชีวิตจากโรคระบบหัวใจหลอดเลือด
ป้อมสนาม

[thumb|260px |[กำแพงเมืองจีน ที่มีหอสังเกตการณ์ประเป็นระยะ ๆ เป็น “ระบบป้อมปราการ” ชนิดหนึ่ง]]
**ป้อมสนาม** ( (ออกเสียง)) คือสิ่งก่อสร้างทางยุทธศาสตร์หรือตึกที่ออกแบบเพื่อการป้องกันตนเองในยามสงครามหรือใช้เป็นที่มั่น การสร้างระบบป้อมปราการเป็นการก่อสร้างที่เริ่มทำกันมาเป็นเวลาหลายพันปีในรูปแบบที่เริ่มตั้งแต่เพียงโครงสร้างง่าย ๆ มาจนเป็นระบบที่สลับซับซ้อน เช่นในการสร้างป้อมดาวในยุคกลาง

ในภาษาอังกฤษ “Fortification” แผลงมาจากภาษาละติน “Fortis” ที่แปลว่า “แข็งแรง” และคำว่า “Facere” ที่แปลว่า “สร้าง”

## ระเบียงภาพ

ไฟล์:Nakhal.fort.jpg|ป้อมนาคาลในโอมาน
ไฟล์:Derawar Fort 3 by gul791.jpg|ป้อมเดอราวาร์ปากีสถาน
ไฟล์:Mehrangarh Fort.jpg|Mehrangarh FortJodhpurรัฐราชสถาน, อินเดีย
ไฟล์:RedFort.jpg|ป้อมแดงนิวเดลี, อินเดีย
ไฟล์:Grainan of aileach.jpg|Gríanán of Aileachป้อมวงโบราณดอนเนอกาล, ไอร์แลนด์
ไฟล์:CMR - Tour martello 2.JPG|หอมาร์เทลโลป้อมเฟรเดอริคคิงสตัน, ออนแทรีโอราชวิทยาลัยการทหารแห่งแคนาดา
ไฟล์:Model of the Redoubt Fortress.jpg|หุ่นจำลองของป้อมอีสต์บอร์นรีเดาบ์ทสหราชอาณาจักร
ไฟล์:Suomenlinna.jpg|ป้อมทะเลซูโอเมนลินนาเฮลซิงกิ, ฟินแลนด์
ไฟล์:Coastal fortification, gun turret schematic.png|ระบบการป้องกันฝั่งทะเลที่มีปืนบนแท่นที่หมุนได้รอบตัว
ไฟล์:Coastal fortification, fixed battery schematic.png|ระบบการป้องกันฝั่งทะเลที่มีปืนที่ตั้งประจำที่ที่ไม่สามารถหมุนได้


## อ้างอิง

## ดูเพิ่ม
* ป้อมดาว 

## แหล่งข้อมูลอื่น

*Fort 4a in Poznan - Poland
*1911 Encyclopedia Britannica on Fortifications and siegecraft
* Fort Mifflin: Active American Revolution to Korean War, Philadelphia, Pennsylvania, USA
*Information on Australian World War 2 Fortifications
*A Military History of Malta (Fortifications)
*Fortress Cologne
*Bunker Pictures: Pictures, locations, information about bunkers from WW2 and The Atlantikwall
*Royal Engineers Museum  Coastal Defence
*Aerial photography: Fortress - Komárom - Hungary
* Petrovaradin - Greatest XVIII century fortress in Europe 
*Redoubt Fortress Museum 
*Eastbourne Redoubt 
*Photos of Austrian, French and English castles
*Photos and History of the Peter and Paul (St Petersburg) Fortress
* Maginot Line at War 
*German World War II Field Fortifications on the Eastern Front, Album of Drawings
* WW2 Fortifications in Greece
* 20th century Fortifications in Switzerland 
* Fortress Study Group 

*
*
กำแพงป้องกัน

[thumb|260px |ส่วนหนึ่งของ[กำแพงเมืองจีน]]
**กำแพงป้องกัน** () คือระบบป้อมปราการที่ใช้ในการป้องกันเมืองหรือชุมชนจากผู้รุกราน ตั้งแต่สมัยโบราณมาจนถึงสมัยปัจจุบันการสร้างกำแพงป้องกันมักจะสร้างล้อมรอบบริเวณชุมชนที่อยู่อาศัย โดยทั่วไปแล้วก็จะเรียกว่า **กำแพงเมือง** แต่ก็มีกำแพงที่ไม่ล้อมเมืองแต่จะยืดยาวเลยออกไปจากตัวเมืองเป็นอันมากที่ก็ยังถือว่าเป็นกำแพงป้องกัน เช่นกำแพงเมืองจีน, กำแพงเฮเดรียน หรือ กำแพงแห่งแอตแลนติก กำแพงเหล่านี้ใช้ในการป้องกันภูมิภาคหรือบ่งเขตแดนของอาณาจักร นอกจากวัตถุประสงค์โดยตรงในใช้ในการป้องกันจากข้าศึกศัตรูแล้วกำแพงป้องกันยังเป็นสัญลักษณ์ของฐานะและความเป็นอิสระของหมู่ชน หรือ เมือง หรือ ภูมิภาค ภายในกำแพงที่ล้อมเอาไว้

กำแพงป้องกันที่ยังคงเหลืออยู่มักจะเป็นกำแพงที่สร้างด้วยหิน และก็มีกำแพงที่สร้างด้วยอิฐ และ ไม้ที่ยังคงมีเหลืออยู่ให้เห็น การสร้างกำแพงก็ขึ้นอยู่กับภูมิลักษณ์ (topography) ของที่ตั้งและองค์ประกอบของพื้นที่ เช่นบริเวณริมฝั่งทะเล หรือ แม่น้ำ ซึ่งอาจจะเป็นองค์ประกอบที่ใช้เป็นส่วนหนึ่งของระบบป้องกันที่ผสานไปกับหรือเสริมกำแพงป้องกันได้อย่ามีประสิทธิภาพ

กำแพงอาจจะเข้าออกได้โดยการใช้ประตูเมืองที่มักจะเสริมด้วยหอ ในยุคกลางสิทธิของผู้ตั้งถิ่นฐานในการสร้างกำแพงป้องกันเป็นอภิสิทธิ์ที่มักจะต้องได้รับจากประมุขของราชอาณาจักรที่เรียกว่า “สิทธิในการสร้างกำแพงป้องกัน” (Right of crenellation) การสร้างกำแพงป้องกันวิวัฒนาการมาเป็นกำแพงอันใหญ่โต และมาพัฒนากันอย่างจริงจังในสมัยสงครามครูเสด และต่อมาในยุคของความรุ่งเรืองของนครรัฐในยุโรป

## อ้างอิง

* Monika Porsche: *Stadtmauer und Stadtentstehung* — Untersuchungen zur frühen Stadtbefestigung im mittelalterlichen Deutschen Reich. - Hertingen, 2000. ISBN 3-930327-07-4
* Defensive Walls in German Wikipedia

## ดูเพิ่ม
* ระบบป้อมปราการ

## แหล่งข้อมูลอื่น

*
หมวดหมู่:ป้อมปราการ
หมวดหมู่:ปราสาท
อาซาเซล

**อาซาเซล** (; ) เป็นตัวบอสหลักจากเกม *[[เทคเคน 6]]* รวมไปจนถึงภาค *Bloodline Rebellion* โดยประจำถิ่นฐานอยู่ในประเทศอียิปต์ มีความสามารถในการโจมตีที่หนักหน่วงหลากหลายรูปแบบ สามารถปล่อยลำแสงโจมตีคู่ต่อสู้ได้อย่างฉับพลัน และสามารถซ่อมแซมร่างกายส่วนที่เสียหายได้ตลอดเวลาที่ยังมีชีวิตอยู่

## ประวัติตามท้องเรื่อง
ไม่มีผู้ใดทราบถึงที่มาแน่ชัดของอาซาเซล นอกเหนือจากว่ามันเป็นผู้รักษาสุสานที่มีความชั่วร้ายที่สุด อาซาเซลมีลักษณะที่ดูเหมือนกับปีศาจ มีผิวสีแดงเทา มีร่างกายที่ใหญ่โต และยังมีหางที่ใช้ในการโจมตีคู่ต่อสู้ได้อีกด้วย นอกจากนี้ยังมีหนามแหลมขนาดใหญ่เสมือนผลิกน้ำแข็งที่โผล่ออกมากจากแขนของมัน และมีเท้าที่มีลักษณะคล้ายกับนก มีเครื่องสวมศีรษะและสวมผ้า และมีกุญแจผนึกที่ข้อมือและข้อเท้าจากการที่ถูกปิดผนึกมาก่อน

## ข้อมูลจำเพาะ
* **ชื่อ** : อาซาเซล (Azazel)
* **สัญชาติ** : 
* **วันเดือนปีเกิด** : ไม่ระบุแน่ชัด
* **ส่วนสูง** : ไม่ระบุแน่ชัด
* **น้ำหนัก** : ไม่ระบุแน่ชัด
* **กรุ๊ปเลือด** : ไม่ระบุแน่ชัด
* **อาชีพ** : เป็นสิ่งที่เกิดจากการทดลองของ จิน คาซามะ และ เดวิล จิน
* **สิ่งที่ชอบ** : ความทรงอำนาจและความชั่วร้าย
* **สิ่งที่เกลียด** : จิน คาซามะ, เดวิล จิน และ ลาร์ส์ อเล็กซานเดอร์สัน

## ข้อมูลเพิ่มเติม
* ชื่อของ **อาซาเซล (Azazel)** มาจากเทพที่มีอยู่ในเนื้อหาของคัมภีร์ฮิบรู
* **อาซาเซล** มีรูปแบบดีไซน์ของ *เทพ[[อนูบิส]]* จากเทพนิยายอียิปต์โบราณ ผสมกับ *[[ก็อตซิลล่า]]* ซึ่งเป็นสัตว์ประหลาดจากภาพยนตร์ญี่ปุ่น

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)

## แหล่งข้อมูลอื่น
* ข้อมูลเกี่ยวกับ "อาซาเซล" (Tekkenpedia)
* ข้อมูลเกี่ยวกับ "อาซาเซล"  

หมวดหมู่:เทคเคน
หมวดหมู่:ตัวละครเกม
แจ็กกี วิลสัน

**แจ็ก ลีรอย "แจ็กกี" วิลสัน จูเนียร์** () (9 มิถุนายน ค.ศ. 1934 - 21 มกราคม ค.ศ. 1984) เป็นนักร้องชาวอเมริกัน เป็นที่รู้จักว่า "มร.เอกไซต์เมนต์" วิลสันมีบทบาทในการส่งผ่านเพลงริธึมแอนด์บลูส์ไปเป็นโซล เขามมีชื่อเสียงเรื่องเป็นต้นฉบับนักแสดงโชว์ และถือเป็นนักร้องนักแสดงที่ทรงพลังที่สุดคนหนึ่ง ในประวัติศาสตร์เพลงอาร์แอนด์บีและร็อก เขามีชื่อเสียงมากขึ้นในช่วงปีแรก ๆ กับการเป็นสมาชิกวงอาร์แอนด์บี ที่ชื่อ เดอะโดมิโนส์ เขาก้าวสู่ศิลปินเดี่ยวในปี 1957 และมีซิงเกิลฮิตกว่า 50 ซิงเกิล ที่มีหลากหลายแนวเพลงอย่าง อาร์แอนด์บี, ป็อป, โซล, ดู-ว็อป และอีซีลิสเซนนิง ในระหว่างแสดงคอนเสิร์ตการกุศลในปี 1975 เขาเกิดล้มลงบนเวทีกับอาการหัวใจวาย และเข้าสู่อาการโคม่า ซึ่งเขาอยู่ในอาการโคม่านี้มานานเกือบ 9 ปี จนเขาเสียชีวิตในปี 1984

วิลสันมีชื่ออยู่ในร็อกแอนด์โรลฮอลออฟเฟมในปี 1984 ในปี 2004 นิตยสารโรลลิงสโตนให้ให้เขาติดอันดับ 68 ในหัวข้อ 100 ศิลปินที่ยอดเยี่ยมที่สุดตลอดกาล

## อ้างอิง

หมวดหมู่:นักร้องอเมริกัน

หมวดหมู่:บุคคลจากศาสนาคริสต์ที่เปลี่ยนไปนับถือศาสนายูดาห์
หมวดหมู่:บุคคลจากดีทรอยต์
หมวดหมู่:ชาวอเมริกันที่นับถือศาสนายูดาห์
ไกล์

**ไกล์** (; ) เป็นตัวละครจากเกมสตรีทไฟท์เตอร์ ซึ่งเป็นนายทหารอากาศชาวสหรัฐ เขามีจุดมุ่งหมายที่จะโค่นองค์กรชาโดลู เพื่อล้างแค้นให้กับเพื่อนรักที่มีชื่อว่าแนช ไกล์ถือเป็นตัวละครที่มีทรงผมเป็นเอกลักษณ์เฉพาะตัว ซึ่งเกมเมอร์ชาวไทยมักเรียกกันว่าทรงลานบิน หรือทรงหัวไม้กวาด นอกจากนี้ จาง เซี๊ยะโหย่ว ยังเคยรับบทเป็นไกล์ ในภาพยนตร์ฮ่องกงเรื่องบันล็อก ผู้ชายทะลุเวลา (Futurecops) โดยมีชื่อเรียกว่า "หัวไม้กวาด" และฌอง-คล็อด แวน แดมม์ ก็ได้รับบทเป็นไกล์ ในภาพยนตร์ฮอลลีวูดเรื่องสตรีทไฟท์เตอร์ มาแล้วครั้งหนึ่ง ไกล์มีท่าไม้ตายคือโซนิคบูม และซัมเมอร์ซอลท์คิก และมีซูเปอร์คอมโบ คือ ดับเบิ้ลซัมเมอร์ซอลท์

## ประวัติตามท้องเรื่อง
**ไกล์** เป็นนายทหารประจำกองทัพอากาศ ซึ่งเป็นเพื่อนสนิทกับแนช ทั้งคู่ต่างตกลงที่จะใช้การต่อสู่ที่มีรูปแบบอันเป็นเอกลักษณ์ที่คล้ายกัน แต่ดูเหมือนว่าแนชจะมีความคล่องแคล่วกว่า ไกล์มีภรรยาชื่อจูเลีย และลูกสาวชื่อเอมี่ กล่าวกันว่าเอลิซ่าซึ่งเป็นภรรยาของเคนนั้น เป็นพี่น้องแท้ๆกับจูเลีย ทำให้ทั้งไกล์และเคนมีสถานะเป็นพี่เขยและน้องเขยต่อกัน อย่างไรก็ตาม เรื่องราวเหล่านี้ก็มักไม่ค่อยได้รับการเอ่ยถึง

## ในสื่ออื่น
ไกล์ได้รับเลือกเป็นเป็นตัวละครหลักในสตรีทไฟท์เตอร์ II ฉบับภาพยนตร์แอนิเมชันให้เสียงพากย์โดยมานาเสะ ทสึกายามะ ในฉบับออริจินอลภาษาญี่ปุ่น และพากย์โดยเคิร์ก ธอร์นตัน (ได้รับเครดิตในชื่อของโดนัลด์ ลี) ในฉบับภาษาอังกฤษ

## การออกแบบตัวละคร
ในช่วงต้นของการร่างแบบเกมสตรีทไฟท์เตอร์ II ได้มีการบันทึกว่าไกล์ควรได้รับการพัฒนาเป็นพิเศษเพื่อดึงดูดนักเล่นเกมชาวอเมริกัน ภาพลักษณ์ของเขาออกแบบมาเป็นที่น่าสนใจอย่างยิ่ง โดยมีลักษณะที่แตกต่างจากตัวละครชาวเอเชียหลายรายในซีรีส์สตรีทไฟท์เตอร์ กับดวงตาสีฟ้าอ่อน, โครงหน้าที่บึกบึน โดยเฉพาะอย่างยิ่งผมทรงลานบินสีบลอนด์

## สิ่งสืบเนื่อง
ไกล์ยังเป็นตัวละครที่สร้างแรงบันดาลใจให้กับนักเล่นเกมในลิตเติลบิ๊กพลาเน็ต ซึ่งทางโซนี่ได้เปิดตัวในวันที่ 12 ธันวาคม ค.ศ. 2008 ด้วยเนื้อหาที่สามารถดาวน์โหลดได้สำหรับรายการนี้

## อ้างอิง

* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "ไกล์" 
* Official English Website
* Official Japanese Website

หมวดหมู่:ตัวละครชาวอเมริกันในวิดีโอเกม
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครที่เป็นนักมวยปล้ำอาชีพ
หมวดหมู่:ตัวละครวิดีโอเกมที่มีความสามารถเกี่ยวกับอากาศหรือลม
หมวดหมู่:ตัวละครชายในวิดีโอเกม
หมวดหมู่:วิดีโอเกมมีม
หมวดหมู่:อินเทอร์เน็ตมีม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2534
แกงกุรุหม่า

**แกงกุรุหม่า** หรือ **แกงมัสล่า** (; ; ) เป็นอาหารที่มีต้นกำเนิดในอนุทวีปอินเดีย ประกอบด้วยเนื้อหรือผักที่ตุ๋นด้วยนมเปรี้ยว (dahi) น้ำ และเครื่องเทศเพื่อผลิตซอสข้นหรือเกรวี

ชาวไทยมุสลิมนิยมปรุงแกงชนิดนี้ในวันสำคัญทางศาสนา แกงกุรุหม่ากับเนื้อสัตว์ต่าง ๆ เช่น ไก่ แพะ นิยมนำมาหุงรวมกับข้าวเป็นข้าวหมกแบบต่าง ๆ บางครั้งใส่เส้นกวยจั๊บลงไปปรุงกับกุรุหม่าแทนข้าวก็มี

## ศัพทมูลวิทยา
ชื่อในภาษาอังกฤษเป็นรูปแผลงเป็นอังกฤษจากศัพท์ภาษาฮินดี-อูรดูว่า *qormā* (क़ोरमा, قورمہ) หมายถึง "การตุ๋น" ซึ่งสื่อถึงวิธีการทำอาหารชนิดนี้

## ประวัติ
thumb|แกงกุรุหม่าไก่แบบปากีสถาน
อาหารชนิดนี้ในอินเดียสามารถย้อนไปได้ถึงราวพุทธศตวรรษที่ 21 ซึ่งเป็นช่วงที่พวกมุฆัลรุกรายเข้าสู่ปากีสถาน อินเดียเหนือและบังกลาเทศ โดยดั้งเดิม กุรหม่าเป็นอาหารที่ปรุงโดยนำเนื้อสัตว์และผักไปเคี่ยวในน้ำ เติมโยเกิร์ตหรือครีม รายละเอียดของวิธีการทำกุรหม่ามีหลากหลาย

รสชาติของกุรหม่าขึ้นกับส่วนผสมของเครื่องเทศ รวมทั้งผักชีและยี่หร่า ใส่โยเกิร์ตที่เป็นเคิร์ดที่อุณหภูมิห้อง ผสมให้เข้ากับส่วนผสมอื่น แบบดั้งเดิมจะใส่หม้อเคี่ยวบนเตาถ่านด้วยไฟอ่อน ๆ เพื่อให้ระอุโดยทั่วถึงกัน ใส่เนื้อสัตว์ได้หลายชนิด เช่น แกะ ไก่ เนื้อวัว หรือใส่ทั้งเนื้อสัตว์และผัก เช่น ผักโขม และหัวผักกาด คำว่า ซาฮี (หมายถึง ของหลวง) ใช้เรียกกุรหม่าที่มีความพิเศษกว่าที่รับประทานในอาหารประจำวัน

## ความหลากหลาย
### กุรหม่าในสหราชอาณาจักร
กุรหม่าเป็นแกงข้น ใส่ครีม น้ำแกงข้นแบบน้ำเกรวี่ รสเผ็ดปานกลาง นิยมใส่เมล็ดพืชเช่น อัลมอนด์ เม็ดมะม่วงหิมพานต์ และมะพร้าว
### นวราตัน กุรหม่า
เป็นกุรหม่ามังสวิรัติ ใส่ผักและปานีร์ซึ่งเป็นเนยแบบอินเดียชนิดหนึ่ง หรือใส่เมล็ดพืชหรือใส่ทั้งสองอย่าง นวราตันหมายถึงอัญมณีเก้าชนิด ซึ่งสื่อถึงการใส่ผักที่หลากหลาย

## การเตรียม
เนื้อสัตว์และผักจะถูกปรุงก่อนด้วยด้วยความร้อนสูงแล้วจึงลดไฟลง เคี่ยวเป็นเวลานาน เติมน้ำลงไปน้อย ไก่หรือสัตว์ปีกชนิดอื่นจะนำไปคลุกกับส่วนผสมของเครื่องเทศ ให้ความร้อนโดยใช้น้ำมันพืชหรือฆี ให้ความร้อนสูงพอที่จะสุกทั่ว ลดไฟลง เติมโยเกิร์ตหรือครีม ถ้าใช้เนื้อแกะ ช่วงที่ใช้ความร้อนสูงต้องนานพอที่จะให้เนื้อแกะเป็นสีน้ำตาล

กุรหม่าสามารถปรุงได้ด้วยเทคนิคบาการ์ โดยนำเครื่องเทศไปผสมกับฆีที่ร้อน แล้วจึงใส่ซุปที่ได้จากการเคี่ยว ปิดฝาครอบลงไปบนกระทะ โดยยอมให้ไอน้ำออกได้ ปล่อยให้ผสมเข้ากันดี

เครื่องปรุงของกุรหม่ามีความแตกต่างกันได้บ้าง พริกและขิงเป็นที่นิยมใช้แต่วิธีการเตรียมต่างกันออกไป นิยมใส่ใบเบย์และมะพร้าวแห้งลงไป การใส่มะพร้าวแห้งเป็นเอกลักษณ์ของอินเดียใต้ กุรหม่าปีเลา เป็นข้าวที่หุงผสมกับแกงเนื้อที่เคี่ยวแล้ว

## อ้างอิง

## แหล่งข้อมูลอื่น
* 
* 

* อาหารมุสลิม. กทม. แสงแดด.2550. หน้า 13

หมวดหมู่:อาหารอินเดีย
หมวดหมู่:อาหารรัฐเตลังคานา
หมวดหมู่:อาหารรัฐอุตตรประเทศ
หมวดหมู่:อาหารอังกฤษ-อินเดีย
หมวดหมู่:อาหารบังกลาเทศ
หมวดหมู่:อาหารปากีสถาน
หมวดหมู่:แกง
จอร์จ มาร์ติน

**เซอร์ จอร์จ เฮนรี มาร์ติน ซีบีอี** (; 3 มกราคม พ.ศ. 2469 – 8 มีนาคม พ.ศ. 2559) เป็นโปรดิวเซอร์เพลง นักเรียบเรียงเพลง นักประพันธ์และนักดนตรีชาวอังกฤษ ในบางครั้งถูกเอ่ยว่าเป็น "เดอะบีตเทิลส์คนที่ 5" ซึ่งเขาได้ทำงานเป็นโปรดิวเซอร์แทบทุกชุดของเดอะบีตเทิลส์ และยังเล่นเปียโนให้กับบางเพลงของเดอะบีตเทิลส์ และยังถือว่าเป็น 1 ในโปรดิวเซอร์เพลงที่ยอดเยี่ยมที่สุดตลอดกาล

ในปี 1965 เขาก่อตั้งบริษัทหุ้นส่วนเพลงอิสระ (Associated Independent Recording (AIR)) ถึงแม้ว่าเขาจะเกษียณแล้วอย่างเป็นทางการ แต่เขาก็ยังคงเป็นประธานของคณะบริหาร

เขายังได้รับการแต่งตั้งเป็นอัศวินในฐานะผู้เป็นที่รู้จักในเรื่องการทำงานในอุตสาหกรรมดนตรีและวัฒนธรรมสมัยนิยม ในปี 1996 ด้านชีวิตส่วนตัวเขาเป็นพ่อของโปรดิวเซอร์ ไจลส์ มาร์ติน และนักแสดง เกรกอรี พอล มาร์ติน

## อ้างอิง

หมวดหมู่:ผู้ที่ได้รับรางวัลแกรมมี
หมวดหมู่:โปรดิวเซอร์เพลงชาวอังกฤษ
หมวดหมู่:บุคคลจากลอนดอนโบโรอิสลิงตัน
หมวดหมู่:ผู้ได้รับเครื่องราชอิสริยาภรณ์ซีบีอี
อาหารตะวันออกกลาง

thumb| ''Ash-e anār'' ซุปแบบอิหร่าน
250px|right|thumb| ''Kabsa'' ของซาอุดีอาระเบีย
**อาหารตะวันออกกลาง** เป็นอาหารที่ได้รับอิทธิพลจากแหล่งอารยธรรมใหญ่สามแหล่งคือเปอร์เซีย, อาหรับ และออตโตมาน เมื่อศาสนาอิสลามแพร่กระจายไปทำให้วัฒนธรรมการปรุงอาหารของตะวันออกกลางแพร่กระจายไปสู่อินเดีย มลายู - ชวา รวมทั้งประเทศไทย ลักษณะเด่นของอาหารตะวันออกกลางได้แก่
* นิยมต้มเคี่ยวจนอาหารนุ่ม โดยเฉพาะเนื้อสัตว์และยังนำเนื้อสัตว์ที่นุ่มแล้วไปปรุงอาหารอย่างอื่นได้อีก
* นิยมรับประทานเนื้อสัตว์เป็นหลัก ส่วนในเปอร์เซียจะนิยมรับประทานเนื้อสัตว์กับถั่วหรือผลไม้แห้ง
* ผักที่สำคัญได้แก่ถั่วชนิดต่าง ๆ มะเขือ, แตงกวา, กระเจี๊ยบเขียว นิยมใช้นม, โยเกิร์ต, เนยแขกหรือกี แต่ไม่นิยมน้ำมันมะกอก นอกจากนั้นยังนิยมปรุงอาหารยัดไส้นานาชนิด
* ส่วนที่เป็นแป้งเป็นข้าวสาลีและข้าวบาร์เลย์ซึ่งนำมาทำเป็นขนมปัง ส่วนข้าวเจ้าถือเป็นอาหารพิเศษที่ปรุงอย่างประณีตเป็นข้าวหมกนานาชนิด แต่ไม่ใช่อาหารประจำวัน
* นิยมปรุงแต่งอาหารด้วยหญ้าฝรั่น เครื่องเทศนานาชนิด น้ำกุหลาบและขมิ้น
## ความหลากหลายของแต่ละประเทศ

*  อาหารอัฟกานิสถาน
*  อาหารอาร์มีเนีย
*  อาหารอาเซอร์ไบจาน
* อาหารของชาวคริสต์อัสซีเรีย
*  อาหารบาห์เรน
*  อาหารไซปรัส
*  อาหารสหรัฐอาหรับเอมิเรตส์
*  อาหารจอร์เจีย
*  อาหารอิหร่าน
*  อาหารอิรัก
*  อาหารอิสราเอล
*  อาหารจอร์แดน
* อาหารเคิร์ด
*  อาหารคูเวต
*  อาหารเลบานอน
*  อาหารปาเลสไตน์
*  อาหารซาอุดีอาระเบีย
*  อาหารซีเรีย
*  อาหารตุรกี
*  อาหารเยเมน

## ดูเพิ่ม

* อาหารอาหรับ
* อาหารคอเคเซีบ
* อาหารเอเชียกลาง
* อาหารกรีก
* อาหารเลแวนต์
* อาหารเมดิเตอร์เรเนียน
* อาหารออตโตมัน
* หลักศาสนาอิสลามที่เกี่ยวข้องกับอาหาร
* หลักศาสนายิวที่เกี่ยวข้องกับอาหาร

## อ้างอิง
* อาหารมุสลิม. กทม. แสงแดด. 2550. หน้า 11-12
หมวดหมู่:อาหารแบ่งตามภูมิภาค

หมวดหมู่:ตะวันออกกลางศึกษา
เบรนดา เค. สตาร์

**เบรนดา เค. สตาร์** () เกิดเมื่อวันที่ 15 ตุลาคม ค.ศ. 1966 เป็นนักร้องชาวอเมริกัน เดิมทีร้องเพลงในแนวแดนซ์-ป็อป แต่ปัจจุบันร้องในสไตล์ซัลซา เธอเป็นที่รู้จักในผลงานในยุคคริสต์ทศวรรษ 1980 กับดนตรีฟรีสไตล์  เธอมีซิงเกิ้ลดังคือเพลง "I Still Believe" ติดอันดับบิลบอร์ดฮอต 100 สูงสุดอันดับ 13 

## อ้างอิง

หมวดหมู่:นักร้องอเมริกัน
หมวดหมู่:บุคคลจากนครนิวยอร์ก
คริสเตน เบลล์

**คริสเตน แอน เบลล์** (; เกิดเมื่อวันที่ 18 กรกฎาคม ค.ศ. 1980) เป็นนักแสดงชาวอเมริกัน ถึงแม้ผลงานแสดงภาพยนตร์เรื่องแรกของเธอ *[[Polish Wedding]]* ไม่ได้รับเครดิต แต่ก่อนหน้านี้เธอก็แสดงในละครเวทีและละครเพลงมาก่อน ในปี 2001 เธอเปิดตัวครั้งแรกในละครบรอดเวย์เรื่อง *[[The Adventures of Tom Sawyer]]* ในบทเบ็กกี แทตเชอร์ หลังจากนั้นเธอย้ายมาอยู่ลอสแอนเจลิส เบลล์แสดงเป็นแขกรับเชิญในการแสดงทางโทรทัศน์หลายครั้ง ก่อนที่จะมีชื่อเสียงเพิ่มขึ้นจากซีรีส์ที่ได้รับเสียงวิจารณ์อย่าง *[[Veronica Mars]]* ที่ออกอากาศตั้งแต่กันยายน 2004 ถึง พฤษภาคม 2007

ในช่วงที่แสดงใน *Veronica Mars* เธอยังรับบทเป็นแมรี เลนในภาพยนตร์ *[[Reefer Madness: The Movie Musical]]* ซึ่งในละครเวทีเธอก็ได้ร่วมแสดงเช่นกัน เธอยังรับบทนำในเรื่อง *[[Pulse (2006 film)|Pulse]]* ภาพยนตร์สยองขวัญทำใหม่ของญี่ปุ่น ต่อมาในปี 2007 เธอร่วมแสดงในซีรีส์ *[[Heroes (TV series)|Heroes]]* รับบทเป็นเอล บิชอป และให้เสียงบรรยายใน *[[Gossip Girl (TV series)|Gossip Girl]]* นอกจากนี้เธอยังแสดงภาพยนตร์ตลกใน *[[Forgetting Sarah Marshall]]* เบลล์ได้รับรางวัลแซตเทลไลต์และรางวัลแซตเทิร์น เธอยังได้รับการเสนอชื่อเข้าชิงรางวัลสมาคมวิจารณ์โทรทัศน์และรางวัลทีนชอยซ์อยู่หลายครั้ง ในปี 2009 เธอแสดงใน *[[Couples Retreat]]* และยังพากย์เสียงตัวละครโครา ใน *[[Astro Boy (film)|Astro Boy]]* และในปี 2013 เธอได้พากย์เสียงเป็นเจ้าหญิงอันนาในภาพยนตร์เรื่อง *[[ผจญภัยแดนคำสาปราชินีหิมะ]]*

## อ้างอิง

หมวดหมู่:นักแสดงอเมริกัน
หมวดหมู่:ชาวอเมริกันเชื้อสายโปแลนด์
หมวดหมู่:ชาวอเมริกันเชื้อสายสกอตแลนด์
หมวดหมู่:บุคคลจากรัฐมิชิแกน
เดอะเนปจูนส์

**เดอะเนปจูนส์** () เป็นคู่ดูโอผลิตผลงานเพลง ประกอบด้วยฟาร์เรลล์ วิลเลียมส์และแชด ฮูโก พวกเขามีผลงานทำงานเพลงให้กับศิลปินที่ประสบความสำเร็จในแนวฮิปฮอป อาร์แอนด์บีและป็อป ในช่วงปลายคริสต์ทศวรรษ 1990 และ 2000 พวกเขามีรายได้จากการทำงานด้านอุตสาหกรรมดนตรี ตกราว 155 ล้านดอลลาร์สหรัฐ

## อ้างอิง

หมวดหมู่:โปรดิวเซอร์เพลงชาวอเมริกัน
หมวดหมู่:นักแต่งเพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากรัฐเวอร์จิเนีย
ภูมินามวิทยา

**ภูมินามวิทยา** ( (ออกเสียง)) คือการศึกษาชื่อสถานที่ หรือ ภูมินาม ที่เกี่ยวกับที่มา, ความหมาย, การใช้ และ การจัดกลุ่มชื่อ (Typology) 

ในภาษาอังกฤษใช้คำว่า “Toponymy” ซึ่งมาจากภาษากรีก “τόπος” (tópos) ที่แปลว่า “สถานที” และคำว่า “ὄνομα” (ónoma) ที่แปลว่า “ชื่อ” ภูมินามวิทยาเป็นสาขาหนึ่งของนามวิทยา (Onomatology) ซึ่งเป็นการศึกษาเกี่ยวกับที่มาของชื่อทุกชนิด ที่มักจะสับสนกับคำว่าศัพทมูลวิทยาที่เป็นการศึกษาเกี่ยวกับประวัติของที่มาของศัพท์ทางด้านภาษาศาสตร์

## ดูเพิ่ม
* ศัพทมูลวิทยา 
* นามวิทยา 

## แหล่งข้อมูลอื่น
*Who Was Who in North American Name Study 
*Forgotten Toponymy Board (under construction)
*Placename indexes 
*The origins of British place names
*An Index to the Historical Place Names of Cornwall 
*Planetary Maps: Visualization and Nomenclature  Cartographica 41/2 2006
*Development of a Local Toponym System at the Mars Desert Research Station  Cartographica 42/2 2007
*Celtic toponymy 
* **
*O'Brien, Francis J. Jr. (Moondancer) “Indian Place Names—Aquidneck Indian Council” 

หมวดหมู่:ภาษาศาสตร์เชิงประวัติ

*
เดอะบัลลาดส์ (อัลบั้มมารายห์ แครี)

**เดอะบัลลาดส์** () หรือชื่ออัลบั้มที่ออกในสหราชอาณาจักรในปี 2010 ว่า **เลิฟซองส์** (Love Songs) เป็นอัลบั้มรวมเพลงของศิลปินเพลงป็อป/อาร์แอนด์บี มารายห์ แครี  เป็นอัลบั้มที่รวมรวมเพลงบัลลาด ที่มียอดขายสูงสุดในอาชีพการทำงานของเธอ ออกวางขายระดับนานาชาติในช่วงปลายปี 2008 และในอเมริกาเหนือในเดือนมกราคม 2009

## อ้างอิง

หมวดหมู่:อัลบั้มเพลงในปี พ.ศ. 2551
หมวดหมู่:อัลบั้มเพลงของมารายห์ แครี
หมวดหมู่:อัลบั้มรวมเพลง
มิลลา โยโววิช

**มีลีกา บ็อกดานอฟนา โยโววิช** หรือ **มิลลา โยโววิช** (; เกิด 17 ธันวาคม ค.ศ. 1975) เป็นนักแสดง นางแบบ นักดนตรี และนักออกแบบแฟชั่นชาวอเมริกัน เกิดในเคียฟโดยมีแม่เป็นชาวรัสเซียและพ่อเป็นชาวเซิร์บ ในอาชีพการทำงานของเธอ เธอมีผลงานแสดงในภาพยนตร์แนวนวนิยายวิทยาศาสตร์และแอ็กชันหลายเรื่อง ในทางดนตรีช่องวีเอชวัน เรียกเธอว่า "ราชินีผู้ครองความเจ๋ง"

โยโววิช เริ่มอาชีพนางแบบเมื่ออายุ 19 ปี เมื่อริชาร์ด เอเวดอนเลือกให้เธอเป็น 1 ในโฆษณาของเรฟลอน ใน "ผู้หญิงที่ไม่น่าลืมเลือนที่สุดในโลก" เธอยังทำงานในโฆษณาที่เป็นที่สร้างชื่ออื่นอย่าง เครื่องสำอางค์โลรีอัล, บานานารีพับบลิก, คริสเตียนดิออร์, ดอนนาคาแรน และเวอร์ซาเช ในปี 1988 เธอเริ่มงานแสดงอาชีพครั้งแรกในภาพยนตร์โทรทัศน์เรื่อง *[[The Night Train to Kathmandu]]* และถัดมาปีเดียวกันเธอแสดงภาพยนตร์เรื่องแรกคือเรื่อง *[[Two Moon Junction]]* หลังจากนั้นก็ปรากฏตัวเล็กน้อยในโทรทัศน์อย่างเช่น "Fair Exchange" (1989) และรับบทเป็นสาวฝรั่งเศส (ตอนเธออายุ 14 ปีในเวลานั้น) ใน *[[Married with Children]]* เธอเริ่มมีชื่อเสียงมากขึ้นจากการแสดงภาพยนตร์รักเรื่อง *[[Return to the Blue Lagoon]]* (1991) ภาคต่อของภาพยนตร์ *[[The Blue Lagoon (1980 film)|The Blue Lagoon]]* เธอแสดงในภาพยนตร์เรื่อง *[[Dazed and Confused (film)|Dazed and Confused]]* ในปี 1993 แสดงร่วมกับเบน แอฟเฟล็ก และแมทธิว แม็คคอนาเฮย์ โยโววิชยังแสดงร่วมกับบรูซ วิลลิสในภาพยนตร์แนววิทยาศาสตร์เรื่อง *[[The Fifth Element]]* (1997) และต่อมารับบทใน *[[The Messenger: The Story of Joan of Arc]]* (1999) ในปี 2002 เธอแสดงในภาพยนตร์ดัดแปลงจากวิดีโอเกมเรื่อง *[[Resident Evil (film)|Resident Evil]]* ที่ต่อมามีภาคต่ออีก 3 ภาคคือ *[[Resident Evil: Apocalypse]]* (2004), *[[Resident Evil: Extinction]]* (2007), *[[Resident Evil: Afterlife]]* (2010) และ *[[Resident Evil: Retribution]]* (2012)

นอกจากการเป็นนางแบบและนักแสดง โยโววิชออกผลงานอัลบั้มที่ได้รับเสียงวิจารณ์ที่ดี ชุด *[[The Divine Comedy (album)|The Divine Comedy]]* ในปี 1994 เธอยังคงออกเดโม่ของเพลงหลายเพลงในเว็บไซต์อย่างเป็นทางการและทำเพลงประกอบภาพยนตร์หลายเพลง โยโววิชยังไม่ได้ออกผลงานอัลบั้มถัดมา ในปี 2003 เธอและนางแบบที่ชื่อคาร์เมน ฮอว์ก ออกไลน์เสื้อผ้าที่ชื่อ โยโววิช-ฮอว์ก ที่หยุดดำเนินงานในต้นปี 2008 ในฤดูกาลที่ 3 ของการทำไลน์เสื้อผ้านี้ก่อนเลิกไป มีวางขายในเฟรด ซีกอลในลอสแอนเจลิส, ในฮาร์วีย์ นิโคลส์ และมากกว่า 50 ร้านค้าทั่วโลก โยโควิชยังมีบริษัทผลิตงานของเธอที่ชื่อ ครีเอเจอร์เอนเตอร์เทนเมนต์

## อ้างอิง

หมวดหมู่:นักแสดงอเมริกัน
หมวดหมู่:นักร้องอเมริกัน
หมวดหมู่:ชาวอเมริกันเชื้อสายรัสเซีย
หมวดหมู่:ชาวอเมริกันเชื้อสายเซอร์เบีย
หมวดหมู่:ชาวอเมริกันเชื้อสายมอนเตเนโกร
หมวดหมู่:นักแสดงเด็กชาวอเมริกัน
หมวดหมู่:นางแบบอเมริกัน
หมวดหมู่:บุคคลจากเคียฟ
หมวดหมู่:นักบราซิลเลียนยิวยิตสูหญิง